text: Så tal dog nordisk
  07 november 2014 kl. 19.06
  Unge i Norden har ofte svært ved at forstå hinanden. Det skal et projekt gøre noget ved.
  Dansk, norsk og svensk ligner hinanden meget. Alligevel har unge i Norden sværere og sværere ved at forstå hinanden på tværs af landegrænser. De slår ofte over i engelsk, når de skal tale sammen.
  Det skal projekt Nordens Dage gøre noget ved.
  8. klasser på Thyregod Skole, Mølholm Skole i Vejle og 10 andre skoler rundt om i de nordiske lande deltager.
  De skal lære mere om de andre Nordiske lande. De skal løse opgaver om Norden sammen, og lave film om sig selv og deres land.
  Det er andet år, Nordens Dage bliver gennemført.
  Nordens Dage
  